1. Du skal lave en trekant i GeoGebra.
	1. Konstruer en trekant med siderne $\left|AB\right|=6$, $\left|AC\right|=8$ og $\left|BC\right|=12$.
	2. Hvad er vinklerne i trekanten?
	3. Kan du lave en trekant med siderne $\left|AB\right|=6$, $\left|AC\right|=8$ og $\left|BC\right|=15$? Hvis ikke, forklar hvorfor.
2. Denne opgave handler om ensvinklede trekanter.
	1. Konstruer to ensvinklede trekanter i GeoGebra.
	2. Tjek at trekanterne er ensvinklede ved at måle vinklerne. Gå først videre til opgave c og d, når du er sikker på at trekanterne er ensvinklede.
	3. Hvad er skalafaktoren $k$? Brug side $\left|AB\right|$ til at beregne $k$.
	4. Tjek at siderne $\left|AC\right|$ og $\left|BC\right|$ svarer til siderne $\left|A\_{1}C\_{1}\right|$ og $\left|B\_{1}C\_{1}\right|$.
3. Du skal lave en trekant i GeoGebra.
	1. Konstruer en trekant med siderne $\left|AB\right|=5$ og $\left|AC\right|=4$ og vinkel $A=40°$.
	2. Brug GeoGebra til at aflæse vinkel $B$.
	3. Beregn vinkel $C$ ved at bruge vinkelsummen og vinkel $A$ og $B$. Tjek din udregning ved at måle $C$ i GeoGebra.
4. Denne opgave handler om sider og linjer i en trekant.
	1. Tegn en tilfældig trekant i GeoGebra.
	2. Indtegn alle højder i trekanten.
	3. I samme dokument, tegn en lignende trekant ved siden af. Indtegn alle vinkelhalveringslinjer i trekanten.
	4. I samme dokument, tegn en lignende trekant ved siden af. Indtegn alle medianer i trekanten.
	5. I samme dokument, tegn en lignende trekant ved siden af. Indtegn alle midtnormaler i trekanten.
5. Du skal lave forskellige trekanter i GeoGebra.
	1. Tegn en spidsvinklet trekant. Tegn højden i trekanten og mål den. Beregn arealet. Tjek at du har regnet rigtigt ved at mål arealet i GeoGebra.
	2. Tegn en stumpvinklet trekant. Tegn højden i trekanten og mål den. Beregn arealet. Tjek at du har regnet rigtigt ved at mål arealet i GeoGebra.
	3. Tegn en retvinklet trekant. Tegn højden i trekanten og mål den. Beregn arealet. Tjek at du har regnet rigtigt ved at mål arealet i GeoGebra.
6. Du skal lave en trekant i GeoGebra.
	1. Konstruer en trekant med vinklerne $A=30°$, $B=64°$ og $C=86°$.
	2. Hvad er sidelængderne i trekanten?
	3. Hvad er arealet?
7. Denne opgave handler om ensvinklede trekanter.
	1. Lav en trekant i GeoGebra med siderne $\left|AB\right|=6$ og $\left|BC\right|=4$ og vinklen $C=53°$.
	2. Brug skalfaktoren/størrelsesforholdet $k=3$. Lav en ensvinklet trekant i størrelsesforholdet 1:3 med den trekant, du lavede i a.
	3. Vælg selv et $k$ (ikke 3). Lav endnu en trekant i størrelsesforholdet 1:$k$ med trekanten fra a.